./data/stoa0261/stoa0002/stoa0261.stoa0002.perseus-lat1.xml
Quid Cirrham vel Hyantias Camenas,quid doctos Heliconidum liquores,scalptos alitis hinnientis ictu,nunc in carmina commovere temptas,nostrae o 1 Lampridius decus Thaliae, et me scribere sic subinde cogis,ac si Delphica Delio tulisseminstrumenta tuo novusque Apollocortinam tripodas, chelyn pharetras,arcus grypas agam duplaeque frondis 2 hinc bacas quatiam vel hinc corymbos?tu iam, Tityre, rura post recepta myrtos et platanona pervagatus pulsas barbiton atque concinentes 1 ora et plectra tibi modos resultant, chorda voce metro stupende psaltes: nos istic positos semelque visos bis iam menstrua luna conspicatur, nec multum domino vacat vel ipsi, dum responsa petit subactus orbis  istic Saxona caerulum videmus assuetum ante salo solum timere; cuius verticis extimas per oras non contenta suos tenere morsus artat 1 lammina marginem comarum, et sic crinibus ad cutem recisis decrescit caput additurque vultus, hic tonso occipiti, senex Sygamber, postquam victus es, elicis retrorsum cervicem ad veterem novos capillos   hic glaucis Herulus genis vagatur, imos Oceani colens recessus algoso prope concolor profundo hic Burgundio septipes frequenterflexo poplite supplicat quietem  istis Ostrogothus viget patronisvicinosque premens subinde Chunos,his quod subditur, hinc superbit illis hinc, Romane, tibi petis salutem,et contra Scythicae plagae catervas, si quos Parrhasis ursa fert tumultus,Eorice, tuae manus rogantur,ut Martem validus per inquilinumdefendat tenuem Garumna Thybrim ipse hic Parthicus Arsaces precatur, aulae Susidis ut tenere culmenpossit foedere sub stipendiali nam quod partibus arma Bosphoranisgrandi hinc surgere sentit apparatu,maestam Persida iam sonum ad duelli ripa Euphratide vix putat tuendam; qui cognata licet sibi astra fingens Phoebea tumeat propinquitate, mortalem hic tamen implet obsecrando  haec inter terimus moras inanes; sed tu, Tityre, parce provocare; nam non invideo magisque miror, qui, dum nil mereor precesque frustra impendo, Meliboeus esse coepi